සිකුරු ග්‍රහයා පාප ග්‍රහයකු සමග සංයෝග වීමෙන් හෝ නීච වීමෙන් හෝ 6, 8, 12 යන දුෂ්ඨ ස්ථානවල ස්ථානගතවීමෙන් දුර්වල වේ. එවිට සිකුරුගේ දුර්වල ග්‍රහබලය නිසා සිකුරු අපලය ඇති වේ. එවිට සිකුරුගේ දශාවක් ලබන විට දුර්වල විපාක පෙන්වයි. ශිෂ්‍යයකු නම් අධ්‍යාපනයට බාධා පැමිණෙයි. තරුණ වියේ නම් විවාහය කඩාකප්පල් වේ. ව්‍යාපාර බිඳවැටේ. මුත්‍රාශයේ ගල්, ගර්භාෂයේ රෝග, සෙම් ගෙඩි, මධුමේහය ආදී රෝග හටගනී. ග්‍රහ ශාන්තිකර්ම මගින් සිකුරුගේ අපලය බොහෝ දුරට මඟ හරවා ගත හැකිය. මේ අනුව සිකුරාදා දිනවල, සිකුරු හෝරාවෙන් බුද්ධ පූජා, බෝධි පූජා තබා පත්තිනි මෑණියන්ට පින් දී සෙත් පතා ගන්න. මංගල සූත්‍රය භාවිතය සුදුසුය. තවද සිකුරු අපලය ඇති අය ඇඹුල් රස ආහාර ගැනීම යහපත් නොවේ. කාමයේ වරදවා හැසිරීම නොකළ යුතුය.
තරුණයෙකුට සිකුරු දශාව ලැබූ විට කුමක් සිදුවේද
විවාහය කඩාකප්පල් වේ